Oficiālais Vēstnesis L 190 , 11/08/1995 Lpp. 0009 - 0010



Komisijas Lēmums (1995. gada 25. jūlijs), ar ko groza Padomes Lēmumu 79/542/EEK un Komisijas Lēmumus 92/260/EEK, 93/195/EEK, 93/196/EEK un 93/197/EEK attiecībā uz dzīvnieku veselības nosacījumiem un veterināro sertifikāciju reģistrētu zirgu ievešanai uz laiku, atpakaļievešanai pēc tam, kad tie uz laiku izvesti, un nokaušanai paredzētu zirgu dzimtas dzīvnieku, reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievedumiem Kopienā no Marokas (Dokuments attiecas uz EEZ) (95/322/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievedumus no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tā 12., 13., 14., 15., 16., 18. pantu un 19. panta ii) punktu, tā kā ar Padomes Lēmumu 79/542/EEK [2], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, izveido to valstu sarakstu, no kurām dalībvalstis atļauj liellopu, cūku, zirgu dzimtas dzīvnieku, aitu un kazu, svaigas gaļas un gaļas produktu ievedumus; tā kā dzīvnieku veselības nosacījumi un veterinārā sertifikācija reģistrētu zirgu ievešanai uz laiku, nokaušanai paredzētu zirgu dzimtas dzīvnieku, reģistrētu zirgu dzimtas dzīvnieku un nobarošanai un pavairošanai paredzētu zirgu dzimtas dzīvnieku ievedumiem ir noteikta attiecīgi Lēmumos 92/260/EEK [3], 93/196/EEK [4] un 93/197/EEK [5], kuros jaunākie grozījumiizdarīti ar Austrijas, Somijas un Zviedrijas Pievienošanās aktu, un reģistrētu zirgu atpakaļievedumiem pēc tam, kad tie uz laiku izvesti, Lēmumā 93/195/EEK [6], kurā jaunākie grozījumi izdarīti ar komisijas Lēmumu 95/99/EK [7]; tā kā pēc tam, kad tika veikti Komisijas veterinārās inspekcijas uzdevumi Marokā un pēc visaptveroša ziņojuma saņemšanas no Marokas kompetentajām iestādēm attiecībā uz to veiktajiem kontroles pasākumiem, tika konstatēts, ka zirgu dzimtas dzīvnieku veselības stāvokļa kontroli uzrauga pietiekoši labi strukturēti un organizēti veterinārie dienesti; tā kā Maroka ir brīva no Āfrikas zirgu mēra vairāk nekā divus gadus un vakcinācija pret šo slimību pēdējos divpadsmit mēnešus nav veikta; tā kā Marokas veterinārās iestādes garantē 24 stundu laikā ziņot Komisijai un dalībvalstīm ar telefaksu, telegrammu vai teleksu, sniedzot apstiprinājumu par jebkuru Padomes Direktīvas 90/426/EEK A pielikumā minēto zirgu infekcijas vai lipīgo slimību un jebkādām izmaiņām zirgu vakcinācijā vai ievešanas politikā; tā kā veterinārsanitārie nosacījumi un veterinārā sertifikācija jāpielāgo dzīvnieku veselības stāvoklim attiecīgajā trešā valstī; tā kā šī situācija attiecas tikai uz reģistrētiem zirgiem; tā kā attiecīgi jāgroza Padomes Lēmums 79/542/EEK un Komisijas Lēmumi 92/260/EEK, 93/195/EEK, 93/196/EEK un 93/197/EEK; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Padomes Lēmuma 79/542/EEK pielikuma I daļā aili, kura attiecas uz Maroku, groza šādi: rubrikā "īpašas piezīmes" apakšpozīcijā "dzīvi dzīvnieki" svītro 6. zemsvītras piezīmes norādi. 2. pants Komisijas Lēmumu 92/260/EEK groza šādi: 1. Lēmuma I pielikuma E grupas trešo valstu sarakstam alfabētiskā secībā pievieno vārdu "Maroka". 2. Lēmuma II pielikuma veterinārā sertifikāta nosaukumā E grupas trešo valstu sarakstam alfabētiskā secībā pievieno vārdu "Maroka". 3. pants Komisijas Lēmumu 93/195/EEK groza šādi: 1. Lēmuma I pielikuma E grupas trešo valstu sarakstam alfabētiskā secībā pievieno vārdu "Maroka". 2. Lēmuma II pielikuma veterinārā sertifikāta nosaukumā E grupas trešo valstu sarakstam alfabētiskā secībā pievieno vārdu "Maroka". 4. pants Komisijas Lēmuma 93/196/EEK II pielikuma E grupas 3. zemsvītras piezīmes trešo valstu sarakstam alfabētiskā secībā pievieno vārdu "Maroka". 5. pants Komisijas Lēmumu 93/197/EEK groza šādi: 1. Lēmuma I pielikuma E grupas trešo valstu sarakstam alfabētiskā secībā pievieno vārdu "Maroka". 2. Lēmuma II pielikuma veterinārā sertifikāta nosaukuma otrajā daļā, kura attiecas uz reģistrētiem zirgu dzimtas dzīvniekiem un nobarošanai un pavairošanai paredzētiem zirgu dzimtas dzīvniekiem, E grupas trešo valstu sarakstā alfabētiskā secībā pievieno vārdu "Maroka". 6. pants Šis lēmums ir adresēts dalībvalstīm. Briselē, 1995. gada 25. jūlijā Komisijas vārdā — Komisijas loceklis Franz Fischler [1] OV L 224, 18.8.1990., 42. lpp. [2] OV L 146, 14.6.1979., 15. lpp. [3] OV L 130, 15.5.1992., 67. lpp. [4] OV L 86, 6.4.1993., 7. lpp. [5] OV L 86, 6.4.1993., 16. lpp. [6] OV L 86, 6.4.1993., 1. lpp. [7] OV L 76, 5.4.1995., 16. lpp. --------------------------------------------------